อย่าเอาเปรียบลูกน้อง
เป็นเรื่องที่น่าสงสารชีวิตตำรวจชั้นประทวน นอกจากทำงานหนัก ไม่มีเวลาพักผ่อน ไม่ได้ดูแลครอบครัว และรายได้น้อยไม่พอดูแลครอบครัว บางโรงพักเจอ นาย เอารัดเอาเปรียบโดยไม่เป็นธรรม,จนกลายเป็นข้อสงสัยในพฤติกรรมของผู้บังคับบัญชาบางคน ที่ไม่แม้แต่จะสนใจดูแลเรื่องสวัสดิการความเป็นอยู่ของตำรวจชั้นผู้น้อย ตามนโยบายเน้นย้ำของ พล.ต.อ.จักรทิพย์ ชัยจินดา ผบ.ตร.,แต่กลับทำ สวนทาง นโยบาย,หาช่องทางเอาเปรียบเงินเบี้ยเลี้ยงที่เป็นส่วนของรายได้มาช่วยเหลือตำรวจ จนมีหนังสือร้องเรียนออกมาเรื่อยๆ เกี่ยวกับความเดือดร้อนของตำรวจชั้นผู้น้อย และพฤติกรรมของนายที่ปกครองโดยไม่เป็นธรรม,มีความเดือดร้อนของตำรวจในพื้นที่จังหวัดชัยนาท หลายอำเภอที่มีข้อสงสัยเรื่อง เงินเบี้ยเลี้ยงตำรวจ,เงินเบี้ยเลี้ยงของตำรวจลูกน้องชั้นประทวน ที่มีนายตำรวจในระดับจังหวัด ไปทำเรื่องขอเบิกเบี้ยเลี้ยงแล้วเกิดปัญหา เบี้ยเลี้ยงที่ว่า เป็นเงินที่เบิกมาประมาณ 2 ล้านบาท ได้โอนให้ตำรวจแล้วคนละ 6,000 บาท,แต่ดันมีเหตุเกิดขึ้น,มีคำสั่งของระดับ ผกก.ทุกโรงพัก ออกมาบอกว่า ตำรวจที่ได้รับเบี้ยเลี้ยงเข้ามาให้เบิกเงินสดจากบัญชีคืนให้นายตำรวจในจังหวัด,แล้วจะมีการรวบรวมเงินเบี้ยเลี้ยงมาคืนลูกน้อง,เป็นเรื่องที่งงกันทั้งหมดว่า เบี้ยเลี้ยงของตัวเองที่ได้มาแล้วอย่างถูกต้อง,ทำไมต้องส่งคืนนายตำรวจในจังหวัดด้วย,งงว่าเกิดอะไรขึ้น,ไม่มีคำอธิบายใดๆเลย ท่าน ผบ.ตร.ไปอยู่ไหน ลูกน้องและครอบครัวตำรวจเดือดร้อนมาก,มีแต่คำถามที่คุยกันว่า ตำรวจที่อยู่ในจังหวัด คนที่สั่งมาทำได้อย่างไร ทุกวันนี้ในโรงพักมีนายตำรวจบางคนเอาเปรียบคนเดียว ตำรวจโรงพักแทบแย่กันหมดแล้ว,เงินทุกบาทที่ลูกน้องทำงาน และเงินโครงการต่างๆ เช่น เงินสืบสวนคดีอาญา เงิน ชมส. เบี้ยเลี้ยง ไม่เคยได้รับ อ้างว่า เป็นเงินบริหาร และอย่างนี้จะปฏิรูปตำรวจอย่างไร,เป็นตำรวจอยู่ยากขึ้นทุกวัน,ขอกรุณาช่วยเป็นกระบอกเสียงตามความเดือดร้อนให้ด้วย,นี่คือเรื่องจริง.,เพลิงพยัคฆ์,pluengpayak@thairath.co.th, 
จนกลายเป็นข้อสงสัยในพฤติกรรมของผู้บังคับบัญชาบางคน ที่ไม่แม้แต่จะสนใจดูแลเรื่องสวัสดิการความเป็นอยู่ของตำรวจชั้นผู้น้อย
สวัสดิการ,ตำรวจ,เบี้ยเลี้ยง,เลขที่1 วิภาวดีฯ,เพลิงพยัคฆ์